Nxënësit kërkojnë ligje më të rrepta për armët
Një e mbijetuar e sulmit në Florida i mban ligjvënësit përgjegjës për ligjet e armëve
Emma Gonzalez, një e mbijetuar e sulmit me armë në shkollën e mesme Marjory Stoneman Douglas në Parkland të Floridës, mbajti fjalim në një tubim për kontrollin e armëve të shtunën, tre ditë pasi një student i armatosur vrau 17 persona, shokë të saj të klasës dhe mësues të saj. Ajo premtoi se “ne do të jemi të vrarët e fundit nga një sulm i tillë”. Ndërkohë, presidenti Donald Trump kritikoi FBI-në që injoroi “sinjalet” para se 19 vjeçari Nikolas Cruz të kryente sulmin. Gonzalez foli hapur për të pranishmit – qindra njerëz që u mblodhën jashtë një gjykate federale në Fort Lauderdale, rreth 45 kilometra larg nga vendi ku ndodhi sulmi. “Njerëzit në qeveri të cilët janë votuar në pushtet po na gënjejnë”, tha Gonzalez, “Ne jemi të përgatitur të sfidojmë atë që thonë”. “Ata thonë se ligjet më të ashpra për armët nuk ulin dhunën me armë”, tha ajo. “Ata thonë se një njeri i mirë i armatosur mund ta ndalojë kriminelin e armatosur. Ne e sfidojmë këtë qëndrim”. Gonzalez tha se shëndeti mendor – një faktor që Presidenti amerikan Donald Trump dhe autoritetet e tjera e kishin vënë në dukje në përgjigjet e tyre ndaj sulmit – nuk ishte problemi kryesor; ajo fajësoi ligjet e dobëta për armët në Florida, ku adoleshenti Nikolas Kruz, bleu ligjërisht armët e tij. Ndërkohë, rreth 60 kilometra larg, në ekspozitën e Dade County, qindra entuziastë armësh morën pjesë në një panair armësh. Menaxheri i panairit, Jorge Fernandez, i tha agjencisë mediatike Reuters se kompania që organizoi aktivitetin, Florida Gun Shows, vendosi të mos e anulonte panairin për shkak të shqetësimeve financiare. Ndër njerëzit që shkuan në panair ishte edhe Jerry Selpuveda, i cili tha: Por 29 vjeçari Joe Arrington i tha Reuters-it se ai nuk beson se ligjet më të forta nuk do ta kishin ndaluar tragjedinë. , tha ai. Të premten, FBI-ja, – agjencia kryesore e zbatimit të ligjit kombëtar –pranoi se ata injoruan një paralajmërim rreth autorit të krimit.